I år har parken samlet investeret 13 millioner til den nye sæson, blandt andet 3,5 millioner kroner i den nye vandrutschebane "Cyklonen". Men skal Fårup Sommerland for alvor kunne bide skeer med Legoland kræver det en endnu større investering, derfor vil parken til næste år investerer det dobbelte nemlig 25 millioner i en ny attraktion. Direktør for Fårup Sommerland Søren Kragelund vil endnu ikke løfte sløret for de nye planer, men i løbet af næste uge mødes bestyrelsen for at drøfte hvilke tiltag, man konkret skal satse på. Sidste år var Fårup Sommerland Danmarks femte mest besøgte attraktion med 557.000 gæster mens Legoland indtog en tredjeplads efter Tivoli og Dyrehavsbakken.

Referat:
Kampen mellem Fårup Sommerland og Legoland spidser til. Om mindre end to år åbner det to milliarder kroner dyre feriecenter i Billund. Hos Fårup Sommerland er man klar til at tage kampen op.